Η Μαθηματική Ταξινομία (Mathematics Subject Classification) σε Σημασιολογικό Περιβάλλον Μάθησης
Creators: name: Αλεξιάδης, Γεώργιος Νικολάου
Publisher: name: Aristotle University of Thessaloniki
Year: 2013
Subjects: Μαθηματική Ταξινομία
Σύστημα Διαχείρισης Μάθησης Moodle
Εργαλείο D2RQ
Mathematics Subject Classification
Learning Management System of Moodle
D2RQ Tool

description: Στις μέρες μας γίνονται ιδιαίτερες προσπάθειες εξεύρεσης και υλοποίησης εφαρμογών στο μοναδικό αυτό επίτευγμα που αποκαλούμε Σημασιολογικό Ιστό. Δεν αρκεί πλέον να γνωρίζουμε το συντακτικό περιεχόμενο της πληροφορίας, αλλά χρειαζόμαστε και τη γνώση που υπάρχει πίσω από την πληροφορία, τα μεταδεδομένα, το νόημά της. Τα Διασυνδεδεμένα Δεδομένα αποτελούν πλέον ένα σημαντικό αποδεκτό βήμα για τη διευκόλυνση της αναζήτησης και σύνδεσης των δεδομένων μέσω των μεταδεδομένων τους. Αυτή η τάση μπορεί να επιτελέσει σπουδαίο ρόλο στον τομέα της εκπαίδευσης, διευκολύνοντας την αναζήτηση, εύρεση και σύνδεση ψηφιακών εκπαιδευτικών αντικειμένων μεταξύ τους, αλλά και μεταξύ μηχανών και ανθρώπων. Προτείνεται η επέκταση του Συστήματος Διαχείρισης Μάθησης Moodle, που αποτελεί το πιο δημοφιλές σύστημα στην κατηγορία του, κατά τέτοιο τρόπο ώστε να συλλέγει μεταδεδομένα για τα αρχεία που μπορεί να προσθέσει κανείς στα ψηφιακά του μαθήματα, μεταξύ των οποίων δεδομένα της Μαθηματικής Ταξινομίας, και μέσω του εργαλείου D2RQ να τα μετατρέπει σε σημασιολογικά RDF δεδομένα. Στο πρώτο κεφάλαιο τίθεται συνοπτικά το θεωρητικό πλαίσιο στο οποίο εντάσσεται το περιβάλλον του Moodle, ενώ στο δεύτερο πραγματοποιείται βασική περιγραφή του περιβάλλοντος αυτού και γίνεται ειδική αναφορά στο έργο mEducator. Το τρίτο κεφάλαιο περιγράφει αναλυτικά το σύστημα που αναπτύχθηκε για να εξυπηρετήσει το σκοπό της εργασίας, παραθέτοντας τρεις βασικούς επεμβατικούς άξονες. Στο τέταρτο κεφάλαιο αναφέρονται συμπεράσματα και πιθανές μελλοντικές επεκτάσεις του συστήματος που προτείνεται. Τέλος, στα παραρτήματα παρέχονται σαφείς οδηγίες για την εγκατάσταση όλου συνολικά του συστήματος. Η καινοτομία της εργασίας είναι η ενσωμάτωση της Σημασιολογικής Αναπαράστασης της Μαθηματικής Ταξινομίας στο περιβάλλον Moodle, παρέχοντας νέες δυνατότητες σημασιολογικής επεξεργασίας στους χρήστες των Μαθηματικών.
description: It’s a fact that nowadays special efforts in searching and implementing applications for the important achievement called Semantic Web, are in progress. The syntactic aspect of information is not any more sufficient for addressing the overwhelming demands of the present knowledge society. It is necessary to process the knowledge underlying the information, namely the metadata, the meaning. Linked Data are a great step for improving data search and linking using metadata. This new possibilities can play a significant role in education by facilitating search and connection of digital educational content between machines or between machines and humans. The aim of the present work is to extend the Learning Management System of Moodle, which is presently the most famous system in its area, in order to collect metadata for files added by users in their digital courses, including data from Mathematics Subject Classification, and convert these metadata into semantic RDF data through D2RQ tool. The first chapter of the present work sets the theoretical background on which Moodle relies, while the second one describes basic issues found in Moodle and gives a special reference to mEducator project. The third chapter describes, in detail, the system developed for meeting the purpose of this work, by quoting three main invasive keystones. Conclusions and possible future extensions of the proposed system are described in the fourth chapter. Finally, clear instructions of installing the whole system are provided in the appendices of this work. The innovation of this work is the incorporation of the Semantic Representation of the Mathematics Subject Classification into Moodle’s environment, offering new possibilities to the users of Mathematics.